Diari Oficial de la Generalitat Valenciana


Sumari del DOGV 5137, del 17-11-2005 (2005/12285)

RESOLUCIÓ de 17 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/132/66/20 kV denominada ST Torrent, ubicada al terme municipal de Torrent, província de València, en la part corresponent a les instal·lacions elèctriques de distribució (ATRCCT/2005/3).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12550


Data del document
:   17-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Torrent
    * subministrament d'energia elèctrica
    * empresa privada

RESOLUCIÓ de 17 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/132/66/20 kV denominada ST Torrent, ubicada al terme municipal de Torrent, província de València, en la part corresponent a les instal·lacions elèctriques de distribució (ATRCCT/2005/3). [2005/12802]
  
Vist l'escrit presentat per Iberdrola Distribución Eléctrica, SAU, domiciliada als efectes de notificacions a l'Av. de Burgos, 8-B, 28504 Madrid, en data 25 de gener de 2005, davant del Servici Territorial d'Energia de València, en què sol·licita que se li concedisca l'autorització administrativa per a l'ampliació consistent en la instal·lació d'un nou transformador 400/132 kV, 450 MVA i la substitució del transformador 220/132 kV, 100 MVA, per un altre de 220/20 kV de 50 MVA de la subestació transformadora de 220/132/66/20 kV denominada ST Torrent, ubicada en la carretera de Silla a Torrent, al terme municipal de Torrent, província de València. Al mencionat escrit, s'adjuntava l'avantprojecte tècnic de l'esmentada instal·lació, firmat per l'enginyer industrial Sr. Ángel Fernández Álvarez i visat pel Col·legi Oficial d'Enginyers Superiors Industrials de la Comunitat Valenciana, demarcació de València, en data 29 de desembre de 2004.
  
Vist que el dia 8 de juny de 2005 es va publicar en el Butlletí Oficial de la Província de València, l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i allò que preceptua el Decret 162/90, de 15 d'octubre, del Consell de la Generalitat Valenciana sobre impacte ambiental.
  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist l'informe tècnic favorable de 10 d'octubre de 2005, emés pel Servici Territorial d'Energia de València i remissió de l'expedient.
  
Vist que consta com a antecedent que amb data 26 de juny de 2003 va ser autoritzada pel Servici Territorial d'Indústria i Energia de València l'última reforma, consistent en la concessió d'autorització administrativa i l'aprovació del projecte d'execució corresponent a la substitució de l'autotransformador DREC-2 i ampliació a 16 cel·les d'interior en el sistema de 20 kV de la citada subestació transformadora ST Torrent. L'acta de posada en marxa va ser amb data 17 de setembre de 2004.
  
Atés que, d'acord amb la documentació que es troba en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals, ubicats al terme municipal de Torrent, província de València, i propietat d'Iberdrola Distribución Eléctrica, SAU.
  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats, de la Direcció General de Política Energètica i Mines, del Ministeri d'Indústria, Comerç i Turisme.
  
Atés que d'acord amb l'avantprojecte presentat, la finalitat sol·licitada és satisfer les necessitats de demanda d'energia en l'esmentat municipi i en altres zones limítrofes que conformen una àrea de fort desenvolupament i així poder atendre els nous subministraments amb suficients garanties de seguretat i regularitat.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Únic. Atorgar a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/132/66/20 kV denominada ST Torrent, ubicada en la carretera Silla - Torrent, al terme municipal de Torrent, província de València, en la part corresponent de les instal·lacions elèctriques de distribució i les característiques principals de la qual són:
  
- Instal·lació d'un nou transformador de potència de 400/132 kV, 450 MVA (DREC-5).
  
- Substitució de l'autotransformador de potència de 220/132 kV, 100 MVA (DREC-1), per un nou transformador 220/20 kV, 50 MVA (T-5), i queda lliure la posició de 132 kV on es connectarà el secundari de l'autotransformador de 400/132 kV, 450 MVA (DREC-5).
  
· Pressupost: 3.054.000 euros.
  
La present resolució queda sotmesa a les condicions següents:
  
a) En el termini de dos mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia de València el projecte tècnic d'execució de l'ampliació de la subestació transformadora de 220/132/66/20 kV, per a la seua aprovació, si així procedira. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.
  
b) La instal·lació que s'ha de realitzar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
c) L'Administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 17 d'octubre de 2005.- El director general d'Energia: Antonio Cejalvo Lapeña.